Marija Aragonska i Kastiljska

Marija Aragonska i Kastiljska (29. juni 1482 - 7. mart 1517) je bila kastiljsko-aragonska infanta i portugalska kraljica kao druga supruga Manuela I.

Bila je treća preživjela kćerka i četvrto dijete Izabele I Kastiljske i Ferdinanda II Aragonskog, takozvanih "Katoličkih kraljeva".

Marijina starija sestra Izabela bila je prva supruga Manuela I. Izabela je umrla rađajući sina Miguela, koji je umro dvije godine nakon majke. Manuel je sada trebao novu suprugu i nasljednika, te su Katolički kraljevi odlučili svoju jedinu nezaručenu kćerku udati za njega. Brak je sklopljen 30. oktobra 1500. godine i učinio je Mariju portugalskom kraljicom.

Iz braka sa portugalskim kraljem rođeno je dvetero ili desetero djece, od kojih su dva sina postali kraljevi Portugala, a najstarija kćerka carica Svetog Rimskog Carstva.

Marija je umrla sa trideset i pet godina, a treća žena njenog supruga bila je Eleonora Habsburška, kćerka Marijine sestre Ivane.

Filip II Španski, sin Marijine najstarije kćerke, preuzet će portugalsku krunu kao Filip I Portugalski nakon dugotrajnih sukoba i nasljedne krize u Portugalu.

 Porodično stablo 

Kategorija:Supružnici portugalskih vladara
Kategorija:Trastámare